open-index/open-wikipedia-markdown huggingface dataset:
Rolf Reed

**Rolf Kåre Reed** (født 1953) er en norsk medisinprofessor.

Han ble dr.med. 1982 ved Universitetet i Bergen og så førsteamanuensis. I sin forskning har han forklart den normale regulering av væskebalansen i bindevev, og endringene ved brannskader og enkelte allergier.

Reed ble i 1991 professor ved Universitetet i Bergen og var prodekanus 1992-98 og dekan siden 1999.  Ved University of British Columbia holdt han en adjunktprofessorstilling 1992-2001. For Norges forskningsråd var han områdestyrer for medisinsk og helse fra 2001.

Fra 2003 var han ekspedisjonssjef for Utdannings- og forskningsdepartementet
sin forskningsavdeling, inntil han i 2005 overtok som leder ved Institutt for biomedisin ved Universitetet i Bergen.

## Verv og premier
* Anders Jahres medisinske pris 1993 til yngre forskere, "for hans forskning vedrørende ødemets fysiologi og bindevevets strukturproteiner"
* Kungliga Vetenskapssocieteten i Uppsala, innvalgt 2002
* æresdoktor Uppsala universitet 2005
* Det Norske Videnskaps-Akademi innvalgt 2006
* Kongens fortjenstmedalje 2020

## Referanser
David Lange

**David Russell Lange** (født 4. august 1942, død 13. august 2005) var New Zealands statsminister fra 26. juli 1984 til 8. august 1989. Han ledet New Zealands fjerde Labour regjering, som ble en av de mest reformivrige i landets historie. Lange var en sterk motstander av kjernefysiske våpen, noe som i 1985 førte til brudd med USA i forsvarsalliansen ANZUS og deretter konflikt med Frankrike som drev med prøvesprengninger i Stillehavet. I 2003 ble han tildelt Right Livelihood Award for sin kamp mot atomvåpen. David Lange døde av nyresvikt og blodsykdom i Auckland i 2005.

## Referanser
Johor

**Johor** er et sultanat på Malayahalvøya, som inngår som en delstat i føderasjonen Malaysia.
## Eksterne lenker
*
Per Ottar Seglen

**Per Ottar Seglen** (født 14. august 1943) er en prisbelønt norsk kreftforsker fra Bærum, kjent for sitt arbeide med lever-celler. 

Etter examen artium fra den første naturfagsklassen ved Oslo katedralskole i 1962, ble det medisinstudier.

I 1985 påviste han en sammenheng mellom autofagi og kreft.  Den japanske forsker Yoshinori Ohsumi fikk Nobelprisen i fysiologi eller medisin i 2016 som en videreføring av Seglens arbeider. Og i 2017 fikk Seglen Kong Olav Vs Kreftforskningspris for dette.

Det meste av hans forskning har foregått ved Radiumhospitalet fra 1970 til 2013.  
Han ble i 1986 professor II i cellebiologi ved Universitetet i Oslo. Han har i mange år ledet egen forskergruppe (*Proteomics & Mammalian Cell Biology Section*) ved Avdeling for cellebiologi ved Radiumhospitalet.  I 2017 er han leder for Centre for Molecular Medicine Norway (NCMM).

## Verv og utmerkelser
* 1961 – Vinner av Kvitt eller dobbelt om temaet Sommerfugler.
* 1983 – Anders Jahres medisinske pris til yngre forskere,  "for hans studier av levercellers biologiske egenskaper og funksjoner"
* 1991 – Dade Behring award (KONE-prisen) for bidrag i klinisk biokjemi.
* 1992 – ærespris fra senter for alternativ til dyreforsøk ved Johns Hopkins University i Baltimore, «for hans metode for alternativ isolering av leverceller, som i dag sparer livet til tusenvis av forsøksdyr over hele verden»
* 1997 – innvalgt Det Norske Videnskaps-Akademi 
* 1997 – Radiumhospitalets forskningspris på 350 000 kroner «arbeidet med å studere nedbrytningsprosesser i cellene, vekstkontroll hos normale celler og ondartede kreftceller, samt innsatsen for å finne fram til stoffer som kan hemme ødeleggelsen av friske celler»
* 2017 – Kong Olav Vs Kreftforskningspris på 1 million kroner.
## Referanser
Fyra Bugg & en Coca Cola (sang)

**«Fyra Bugg & en Coca Cola»**, senere omdøpt til **«Boogaloo»**, er en svensk calypso-inspirert popsang fra 1987 som fremføres av Lotta Engberg. Sangen er skrevet av Mikael Wendt og Christer Lundh, og den vant svenske Melodifestivalen i 1987. Den ble dermed Sveriges bidrag i Eurovision Song Contest 1987, der den endte som nummer 12 av 22 deltakere.

## Om sangen
Sangen var et av bidragene til svenske Melodifestivalen 1987. På forhånd hadde den svenske plateprodusenten Bert Karlsson foreslått at guttegruppen The Pinks skulle fremføre bidraget, men Sveriges Television motsatte seg dette siden guttene i gruppen var for unge. I stedet valgte kringkasteren Lotta Engberg til å fremføre den, og  «Fyra Bugg & en Coca Cola» vant finalen med ett poengs forsprang på Arja Saijonmaa og «Högt over havet». Sangen ble dermed Sveriges bidrag til Eurovision Song Contest i Brussel.

Dette var tredje gang Lotta Engbergs deltok i Eurovision Song Contest. Tidligere hadde hun blant annet vært en av koristene i 1984, da brødrene Herreys vant med «Diggi-loo diggi-ley». Det var imidlertid første gang hun deltok som soloartist. Med på scenen hadde hun Imre Daun, Klas Anderhell, Karin af Malmborg, Ralph Peeker og Åsa Wendt som korister, mens Curt-Eric Holmquist dirigerte. 

I den internasjonale finalen fikk sangen 12 poeng fra Israel, men endte til slutt opp med 50 poeng og en tolvteplass av 22 deltakere.

Sangen gikk direkte inn på førsteplass på Svensktoppen og lå der i perioden 19. april–24. mai 1987. Låten har siden blitt en av Lotta Engbergs aller mest kjente sanger.

## Strid om tittelen
Sangteksten handler om å se frem mot sommer og sol på årets mørkere dager. Sangen var kontroversiell, siden tittelen «Fyra Bugg & en Coca Cola» trakk frem spesifikke merkevarenavn. Dette kunne anses som reklame, noe som stred mot Sveriges Television og Eurovision Song Contests regler. Før den internasjonale finalen måtte sangen derfor endre tittelen til «Boogaloo», og førstelinjen i refrenget ble endret til «Boogaloo, dansa rock'n'rolla».

Et TV-klipp fra 1987 viste Carl Bildt som sang med i «Fyra Bugg & en Coca Cola» under et besøk i et musikkstudio, iført hodetelefoner. Bildt sang temmelig falskt, og klippet har siden vært brukt i en rekke komedieprogrammer på svensk fjernsyn.

## Utgivelser
«Fyra Bugg & en Coca Cola» ble utgitt på singelen Mariann MAS&nbsp;2473 13. februar 1987, med «En helt ny dag» på B-siden.

Sangen har blitt covret flere ganger, blant annet av Timo Räisänen under Melodifestivalen 2010.

### Norsk versjon
Norske Terje Welle Busk har skrevet en norsk tekst med tittelen «4 Bugg og en Coca-Cola».

*Jannicke. Utgitt på CD-platen *[[Jannicke 4]]* (Busk BCD&nbsp;176) i 1993.

## Listeplasseringer
Med Lotta Engberg:

## Referanser
Anastomose

**Anastomose** er et medisinsk begrep som viser til forgrening av blodårer i kroppen. Anastomose er en naturlig forekommende eller kunstig etablert forbindelse mellom f.eks. to blodkar eller to tarmavsnitt, termen brukes også lignende forbindelser mellom nerver.

Dersom et flertall anastomoserende kar finnes i et mindre område, etableres et karnettverk, hvilket er vanlig mht. kapillarer og opptrer ofte med vener, der «fletninger» etableres.

Begrepet brukes også innenfor naturgeografi og geomorfologi for en bestemt type forgreinet elvekanal.

## Referanser
Tulagi

**Tulagi** er en liten øy (5,5 km x 1 km) i Salomonøyene. Byen med samme navn som øya (innb. 1750) var hovedstaden i det britiske protektoratet Salomonøyene 1896-1942, og er i dag hovedstaden i provinsen Central.

Japan invaderte øya i mai 1942. Tulagi tilbyr noen meget spennende dykkemuligheter. Vrakene av USS «Aaron Ward» (DD-483), USS «Kanawha» (AO-1) og HMNZS «Moa» er i nærheten.  Ward ble funnet av dykkere i 1994 og anses nå å være et av verdens store vrakdykk. Skroget ligger på sandbunn, på 70 meters dyp. Ward står oppreist og intakt på bunnen, og dekket er fylt med gjenstander. 

Tulagi prøver å basere mye av reiselivsnæringen på dykking.

## Se også
* Invasjonen på Tulagi
Kjell B. Døving

**Kjell Bjarne Døving** (født 15. mai 1936 i Oslo, død 7. februar 2014 samme sted) var en norsk fysiolog som var professor ved Universitetet i Oslo. Han var ekspert på luktesans hos fisk og for sine undersøkelser av hvordan laks bruker luktesansen til å finne tilbake til sin opphavselv etter flere år på vandring i havet. Døving påviste blant annet hvilke stoffer som gjør laksen i stand til å gjenkjenne sin hjemmeelv. Han ga også vesentlige bidrag til produksjon av forstoffer til fisk.

Etter examen artium ved Frogner videregående skole 1955 studerte han til cand.med. ved Universitetet i Oslo. Døving tok hovedfagseksamen ved Stockholms högskola i 1962. Han tok i 1966 doktorgraden i nevrobiologi ved Karolinska Institutet, Stockholm. Kjell Døving fikk deretter en stilling ved Universitetet i Oslo der han virket i 46 år.  Døving var gjesteforsker ved Yale University  1968 og  universitetet Claude Bernard i Lyon  1977.  På 1970-tallet var han førsteamanuensis ved Zoofysiologisk institutt og kunne i 1974 rapportere at fisken kan lukte konsentrasjoner på 10-12 molar og muligens vil sky lukten fra tobakksrøk. Døving ble professor ved Zoofysiologisk institutt ved Universitetet i Oslo i 1985. Han var professor ved Institutt for biovitenskap ved UiO. Etter at han ble emeritus i 2007 publisert han omkring 20 vitenskapelig artikler.

## Premier
* Medlem av Det Kongelige Norske Videnskabers Selskab
* Fridtjof Nansens belønning for fremragende forskning 2000 for «fremragende forskning på kjemosensoriske sanseorganer hos amfibier, fisk og pattedyr»

## Referanser


## Eksterne lenker
Raichur

** Raichur** er en by i delstaten Karnataka i India. Den tilhører distriktet Raichur og hadde ved folketellingen i 2011 en befolkning på .

## Referanser


## Eksterne lenker
* Raichur City Municipal Council
Golconda-sultanatet

**Golconda** var et sultanat i Deccan på det indiske subkontinent. Riket ble grunnlagt i 1512 og var et av Deccan-sultanatene, som etterfulgte Bahmani-sultanatet. Det ble erobret av Mogulriket i 1687. Byen Golconda var hovedstad til 1589, da den ble flyttet til Hyderabad.

## Referanser
Deccan-sultanatene

**Deccan-sultanatene** var fem sultanater i Deccan i det sentrale av dagens India. De etterfulgte på slutten av 1400-tallet og begynnelsen av 1500-tallet Bahmani-sultanatet, som ble revet i stykker av indre motsetninger. 

De fem sultanatene var Bijapur, som gjorde seg uavhengig i 1489,  Ahmednagar og Berar, som løsrev seg i 1491, Bidar, som erklærte seg selvstendig i 1492, og Golconda, som ble til i 1512. Deccan-sultanatene lå stadig i krig med hverandre. Alle ble i løpet av 1600-tallet erobret av Mogulriket.

## Referanser
Jean Dujardin

**Jean Dujardin** (født 19. juni 1972 i Rueil-Malmaison i Frankrike) er en fransk skuespiller og komiker. 

Dujardin er særlig kjent for sitt samarbeide med regissør Michel Hazanavicius, først i to parodifilmer om Agent *[[OSS 117]]* (2007 og 2009), så i *[[The Artist]]* (2011). For rollen som George Valentin i *The Artist* ble Dujardin tildelt blant annet Oscar for beste mannlige hovedrolle, Golden Globe for beste mannlige skuespiller i film – musikal eller komedie og prisen for beste mannlige skuespiller under Filmfestivalen i Cannes 2011. 

## Filmografi (utvalg)
* 2011 – *[[The Artist]]*
* 2013 – *[[The Wolf of Wall Street]]*
* 2014 – *[[The Monuments Men]]*

## Referanser


## Eksterne lenker
*
Ante Popovski

**Ante Popovski** (født 3. juni 1931 i Debar, død 1. oktober 2003 i Skopje) var en lyriker, essayist, oversetter og avisdirektør fra Makedonia.

Han var utdannet lege, men hadde stillinger som direktør for dagsavisen *Nova Makedoija* og filmselskapet *Vardar*. Han debuterte i 1955 med diktsamlingen *Одблесоци*, og ga i alt ut 14 bøker, for det meste diktsamlinger. Han var president for den makedonske forfatterforeningen, og mottok flere priser.

## Referanser
Michel Hazanavicius

**Michel Hazanavicius** (født 29. mars 1967 i Paris) er en fransk filmregissør, produsent og manusforfatter.

Hazanavicius er mest kjent for sine to parodifilmer om OSS 117 (2007 og 2009) og filmen *[[The Artist]]* (2011), alle med Jean Dujardin i hovedrollen.

For *The Artist* ble Hazanavicius belønnet med en Oscar for beste regi, og nominert til Oscar for beste originalmanus og beste filmklipp. I 2024 regisserte han den animerte filmen La Plus Précieuse des marchandises.

## Referanser


## Eksterne lenker
*
Vlada Urošević

**Vlada Urošević** (makedonsk: , alternativ transkripsjon *Vlada Urosjevikj*; født 1934 i Skopje) er en lyriker, prosaforfatter, litteraturkritiker og oversetter fra Makedonia. Han var professor ved Universitetet i Skopje fra 1982, og har også arbeidet med kulturprogram i tv, og som tidsskriftredaktør.  

Han debuterte i 1959 med diktsamlingen «En annen by», og har siden gitt ut 10 bøker (pr 2011). Hans tekster er oversatt til flere språk, og han har selv oversatt bøker fra fransk og serbisk til makedonsk. Han er medlem av den makedonske vitenskapsakademiet, er oversatt til flere språk, og har tre ganger mottatt den makedonske *Brødrene Miladinovi-prisen*.

Forfatterskapet har blitt karakterisert slik: «vitnar om ei breid orientering og interesse for til dømes mytar, mystikk og magi, ikkje minst er han påverka av europeisk surrealisme.»

## Referanser
Surinams sentralbank

**Surinams sentralbank** (nederlandsk: **Centrale Bank van Suriname**, CBvS) er sentralbanken i det søramerikanske landet Surinam. Den startet sin virksomhet i 1957, og har sitt hovedkontor i hovedstaden Paramaribo. 

## Historie
Surinam fikk indre selvstyre i 1954, og man begynte å vurdere landets pengesystem. I 1956 ble sentralbankloven vedtatt («Bank Act of 1956»), og BNR startet sin virksomhet 1. april 1957. 

Før 1957 var det De Surinaamsche Bank, som på denne tiden var en filial under Nederlandsche Handel-Maatschappij, som hadde ansvaret for å utstede penger i kolonien. 

I 1968 vedtok Surinam en egen lov som tilla sentralbanken ansvaret for å føre tilsyn med landets finansnæring; «Law on Supervision of Banks and Credit Unions 1968».

## Hovedoppgaver og målsettinger
Sentralbankloven definerer sentralbankens hovedoppgaver som følger:
* Sørge for stabil verdi av landets valuta
* Utstede landets valuta, sørge for pengesirkulasjon og legge til rette for pengetransaksjoner
* Fremme en sunn finansnæring i Surinam
* Føre tilsyn med landets finansnæring 
* Bidra til at valutaoverføringer fungerer
* Bidra til et balansert forhold mellom sosial og økonomisk utvikling i Surinam

## Sentralbanksjef
Pr november 2014 er Gillmore Hoefdraad sentralbanksjef. Han ble utnevnt 29. juli 2010, og overtok etter André Telting i september 2010.

## Se også
*Liste over verdens sentralbanker

## Referanser


## Eksterne lenker
*
Government of India Act 1935

**Government of India Act 1935** var en britisk lov om den politiske organiseringen av India, vedtatt av Det britiske parlamentet i august 1935. Den ga Britisk India større selvstyre. 

Loven innførte elleve selvstyrte provinser i Britisk India. Provinsene fikk valgte lovgivende forsamlinger, basert på separate elektorater for de ulike folkegruppene, og en guvernør med utøvende funksjoner. Guvernøren var ansvarlig overfor provinsforsamlingen. Stemmeretten ble utvidet og både kvinner og kasteløse fikk stemmerett. Minoritetsgrupper fikk reserverte seter i provinsforsamlingene.

Loven omorganiserte provinsinndelingen og tre nye provinser kom til: North West Frontier Province, Orissa og Sind. Burma og Aden ble utskilt og gjort til separate kolonier. Loven inneholdt også bestemmelser om en indisk føderasjon, bestående av Britisk India og de mange hundre fyrstestatene, men dette ble det aldri noe av, da fyrstestatene ikke gikk med.

Loven ble til på bakgrunn av krav om reformer fra flere hold, blant annet den nasjonalistiske bevegelsen og Kongresspartiet. Det ble mellom 1930 og 1932 avholdt rundebordskonferanser i London med deltagelse fra indisk og britisk hold og offentlige kommisjoner utredet spørsmålet om reformer. 

Government of India Act 1935 ble kritisert av konservative britiske politikere for å gå for langt, mens arbeiderpartipolitikere mente den ikke gikk langt nok. Involverte indiske parter var heller ikke fornøyd. Videre forhandlinger om iverksettelse av føderasjonen ble avbrutt av andre verdenskrig. 

## Referanser
Drive (film)

***Drive*** er en amerikansk dramafilm fra 2011, regissert av Nicolas Winding Refn. Manuset er skrevet av Hossein Amini, basert på boken med samme navn av James Sallis.

Filmen handler om en stuntbilsjåfør i Hollywood, som jobber som fluktbilsjåfør på si. Hovedrollen spilles av Ryan Gosling, og andre roller spilles av Carey Mulligan, Bryan Cranston, Christina Hendricks, Ron Perlman, Oscar Isaac, og Albert Brooks.

Filmen ble nominert til en BAFTA for beste film.

## Handling
En ikke-navngitt sjåfør arbeider som blant annet mekaniker og sjåfør i Los Angeles, California. Jobbene hans administreres av Shannon som eier en butikk, som overtaler de jødiske gangsterne Bernie Rose og Nino om å kjøpe en bil som sjåføren kan kjøre og gjennomføre kriminelle oppdrag for dem. Sjåføreren møter også sin nye nabo, Irene, og hennes lille sønn, Benicio. Men forholdet deres blir avbrutt når Irenes ektemann, Standard Gabriel, blir løslatt fra fengsel. Etter innledende vanskeligheter blir Sjåføren og Standard etter hvert venner.

Standard skylder penger fra sin tid i fengsel, og blir angrepet av en albansk gangster, Cook, som krever at han i løpet av veldig kort tid må betale hele gjelden. Sjåføren går med på å rane en pantelåner sammen med Cooks medskyldige, Blanche. Butikk-eieren skyter Standard. Sjåføren og Blanche blir deretter forfulgt av en annen bil. De gjemmer seg på et motell, hvor sjåføren får vite at pantelån-eieren påstår at Standard var den eneste gjerningsmannen og at ingen penger skal ha blitt stjålet. Men Blanche innrømmer at vesken de stjal faktisk inneholdt en million dollar.

## Rolleliste
* Ryan Gosling som «The Driver»
* Carey Mulligan som Irene
* Bryan Cranston som Shannon
* Albert Brooks som Bernie Rose
* Oscar Isaac som Standard Gabriel
* Christina Hendricks som Blanche
* Ron Perlman som Nino
* Kaden Leos som Benicio
* James Biberi som Cook

## Eksterne lenker
* 
*
Blaze Koneski

**Blaze Koneski** (makedonsk: , alternativ transkripsjon *Blazje Koneski*; født 19. desember 1921 i Dolneni, død 7. desember 1993) var en lyriker, oversetter, prosaforfatter og filolog fra Makedonia. Han var professor og rektor ved Universitetet i Skopje.  

Han debuterte i 1948 med diktsamlingen *Земјата и љубовта* («landet og kjærligheten»), og ga i alt ut over 30 bøker, i flere sjangre, særlig var han en banebryter i makedonsk språkvitenskap. Han var også den første presidenten i den makedonske forfatterforeningen og det makedonske vitenskapsakademiet. Han var æresdoktor ved universitetet i Chigaco, Kraków og Skopje, og medlem av vitenskapsakademiene i Zagreb, Beograd, Sarajevo, Chigaco og Lodj.

## Referanser


## Eksterne lenker
* 
*
Archaeonympha

***Archaeonympha*** er en artsrik slekt av dagsommerfugler som tilhører familien Riodinidae.
## Utseende
Ganske små (vingespenn ca. 20 millimeter) sommerfugler med brede vinger og litt tilspissede forvinger. Hannens overside er skinnende blå med svarte spisser på forvingene, hunnen er gråaktig med et svakere, blågrønt skjær, også med svarte vingespisser. Undersiden er lyst gråbrun til gulbrun med vage, små, mørkere flekker.

## Utbredelse
Slekten er utbredt i Mellom- og Sør-Amerika.

## Systematisk inndeling
Artene ble tidligere plassert i slekten *[[Theope]]*.

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien Riodinidae – ca. 1500 arter, noen ganger regnet til Lycaenidae
************** Underfamilien Riodininae 
*************** stammen Nymphidiini 
**************** Slekten *Archaeonympha* Hall, 1998
***************** *[[Archaeonympha drepana]]* (Bates, 1868) – Fransk Guyana, Brasil og Peru
***************** *[[Archaeonympha smalli]]* Hall & Harvey, 1998 – Panama 
***************** *[[Archaeonympha urichi]]* (Vane-Wright, 1994) – Fransk Guyana og Trinidad og Tobago

## Kilder
* Brower, A.V.Z. (2011) *Archaeonympha* på *Tree of life* http://tolweb.org/Archaeonympha/
* Markku Savela's Lepidoptera and some other life forms: Sjekkliste over artene. Hentet 7.2. 2012

## Eksterne lenker
* 
* Bilder av ''Archaeonympha smalli''
* Butterflies of America – *Archaeonympha urichi* http://www.butterfliesofamerica.com/archaeonympha_urichi.htm
The Atlantic

***The Atlantic*** er et amerikansk tidsskrift grunnlagt i 1857 i Boston, Massachusetts, som nå utgis i Washington, D.C. Magasinet bestod opprinnelig av kommentarartikler om særlig kultur og litteratur. Redaksjonell profil i dag er å dekke *«utenriksstoff, politikk, økonomi og kulturelle trender»*. Politisk har den vært en moderat-konservativ motvekt til konkurrerende magasin som *[[The New Yorker]]*. 

Flere kjente skribenter har oppnådd berømmelse gjennom artikler for *The Atlantic*, med navn som Harriet Beecher Stowe, Ralph Waldo Emerson, Henry Wadsworth Longfellow, Oliver Wendell Holmes sr., John Greenleaf Whittier og James Russell Lowell. 

*The Atlantic* har omkring  abonnenter og utgis ti ganger i året.

## Referanser


## Eksterne lenker
*
Behemothia godmanii

***Behemothia godmanii*** er en dagsommerfugl som tilhører familien Riodinidae.

## Utseende
Arten er svært stor til Riodinidae å være (vingespenn 60-70 millimeter) – derav det latinske slektsnavnet som kommer fra *[[behemot]]*, et stort dyr omtalt i Det gamle testamentet (Jobs bok), i de norske oversettelsene vanligvis oversatt som "flodhesten".
Forvingen har en krum spiss.
Oversiden er for det meste brunlig, hos hannen med blågrønt metalliske skjell særlig på bakvingen. En smal, hvit, krun tverrlinje på forvingen, spissen utenfor denne er noe mørkere enn resten. Undersiden er lysbrun med et brunsvart felt i midten av forvingen, utenfor dette en buet, hvit tverrstripe.

## Levevis
Arten lever mest i forholdsvis tørre, løvfellende skoger 100-700 meter over havet. Ingenting er kjent om biologien til larvene, men i og med at den tilhører gruppen Theopeina er det sannsynlig at disse lever sammen med maur.

## Utbredelse
Arten er kjent fra Mexico og Costa Rica.

## Systematisk inndeling
Arten ble inntil 2000 regnet til slekten *[[Pandemos pasiphae|Pandemos]]*.

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien Riodinidae – ca. 1500 arter, noen ganger regnet til Lycaenidae
************** Underfamilien Riodininae 
*************** stammen Nymphidiini 
**************** ***Behemothia godmanii*** (Dewitz, 1877)

## Kilder
* Brower, A.V.Z. (2011) *Behemothia* på *Tree of life* http://tolweb.org/Behemothia_godmanii/
* Markku Savela's Lepidoptera and some other life forms: Sjekkliste over artene. Hentet 6.2. 2012

## Eksterne lenker
* 
* Butterflies of America – *Behemothia godmanii* http://butterfliesofamerica.com/behemothia_godmanii.htm
ROK

**ROK** er en forkortelse for:

*Republic of Korea (Sør-Korea), forkortelse for landets offisielle navn på engelsk 
*Republic of Kosovo (Kosovo), forkortelse for landets offisielle navn på engelsk
Protonymphidia senta

***Protonymphidia senta*** er en dagsommerfugl som tilhører familien Riodinidae.

## Utseende
En liten, livlig brunlig sommerfugl. Oversiden er rødbrun med korte, mørkbrune tverrstreker, noen små, hvite flekker og en rad av små, runde, mørke prikker langs ytterkanten. Undersiden er litt mørkere og gråligere brun, mønstret som oversiden bortsett fra at de mørke tverrstrekene er omgitt av hvite felter.

## Levevis
Arten er vanlig i skogkanter, langs bekker og i sekundær skog. Larvene utvikler seg på planter i slekten *[[Bauhinia]]* (Fabaceae). De blir stelt og passet på av maur i slekten *[[Pheidole]]*.

## Utbredelse
Arten er funnet i Colombia og Bolivia.

## Systematisk inndeling
Arten ble inntil 2000 regnet til slekten *[[Lemonias]]*.

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien Riodinidae – ca. 1500 arter, noen ganger regnet til Lycaenidae
************** Underfamilien Riodininae 
*************** stammen Nymphidiini 
**************** ***Protonymphidia senta*** (Hewitson, 1853)

## Kilder
* Brower, A.V.Z. (2011) *Protonymphidia* på *Tree of life* http://tolweb.org/Protonymphidia_senta/
* Markku Savela's Lepidoptera and some other life forms: Sjekkliste over artene. Hentet 6.2. 2012

## Eksterne lenker
* 
* Bilder av arten
Hans Geelmuyden (1844–1920)

**Hans Geelmuyden** (1844–1920) var en norsk astronom. 

Han ble i 1867 tilsatt som observatør ved Observatoriet i Kristiania. Han ble professor i astronomi ved Det Kongelige Frederiks Universitet i 1890, da han overtok etter Carl Frederik Fearnley. Geelmuyden hadde også bestyrerstillingen ved observatoriet han ledet.

Han var nevø av Ivar Geelmuyden og således søskenbarn til skolemannen Carl Geelmuyden (1859–1942). Hans ble gift med Caroline Hagerup (1850–1933), hvis far var stortingsmannen Edvard Hagerup (1781–1853). De fikk fire barn, blant andre Kristian Geelmuyden (1875–1969), hvis sønn Eiler (1916–1989) var far til PR-rådgiveren Hans Geelmuyden (født 1957) og forfatteren Niels Christian Geelmuyden (født 1960).

## Utgivelser
* 
* 
* 

## Referanser
Nuorgam

**Nuorgam** (nordsamisk: *Njuorggán*) er ei bygd i Utsjok kommune i Finland. Bygda ligger ved Tanaelva, og rundt 3 kilometer nordøst for bygdas sentrum ligger Finlands og EUs nordligste punkt.

Den finske regionalvei 970 går gjennom bygda og passerer riksgrensa til Norge via verdens nordligste grenseovergang. Veien fortsetter på norsk side som fylkesvei 895 til Polmak og Skiippagurra i Tana kommune .

Bygda har vel 200 innbyggere og grensehandel og turisme er viktige næringsveier. Det finske Gränsbevakningsväsendet har en stasjon i Nuorgam. Her finnes også to butikker, medisinutsalg, bensinstasjon, barneskole, kapell og en filial av det finske monopolutsalget for vin og brennevin, Alko.

## Bildegalleri

Fil:Nuorgam.JPG|Nuorgam.
Fil:Nuorgamin Alko.jpg|Utsalget til Alko.
Fil:Northernmost point in European Union.jpg|Det nordligste punktet i Finland og EU


## Referanser
Algrange

**Algrange** er en kommune i departementet Moselle i regionen Grand Est nordøst i Frankrike.

## Befolkningsutvikling
***Antall innbyggere i kommunen Algrange***

## Referanser


## Eksterne lenker
* 
* Kommunedata INSEE
Pritzwalk

**Pritzwalk** er en by i Landkreis Prignitz i delstaten Brandenburg i Tyskland. Byen hadde 12 598 innbyggere i 2011.

## Referanser


## Eksterne lenker
*
Allround-NM på skøyter 1978 for damer

**Allround-NM på skøyter 1978 for damer** ble avholdt 14. og 15. januar 1978 på Skedsmo stadion, Skedsmo.Teknisk arrangør var Skedsmo Idrettslag. Det ble også arrangert Junior-NM for damer samtidig.

Norgesmestere ble Lisbeth Korsmo, Oslo IL for senior damer og Bjørg Eva Jensen, IF Fram for junior damer. Begge ble mestere ved den daværende regel om at man hadde vunnet mer enn halvparten av distansene, de hadde forøvrig også lavest poengsum som var neste kriterium for å kåre en mester.

## Sammenlagt senior

:* = vinner på grunn av minst tre distanseseire.

## Sammenlagt junior

:* = vinner på grunn av minst tre distanseseire.
:** = nye norske seniorrekorder sammenlagt og på 3 000m

## Kilder
* 
* 
* 
* 

## Eksterne lenker
* 
*
Lady Rose

**«Lady Rose»** er en britisk popsang og hitsingle med gruppa Mungo Jerry.

Den ble skrevet av ledesangeren i Mungo Jerry, Ray Dorset. Den ble utgitt på gruppas tredje single Dawn DNX&nbsp;2510. Produsent var Barry Murray.

I likhet med gruppas debutsingle, «In the Summertime», var dette også en maxisingle som skulle spilles på 33 omdreininger i minuttet.

«Lady Rose», som er på A-siden, inneholder munnspill og piano. B-sidens spor er «Little Louis» av gruppemedlem, Paul King, samt oppussinger av Lonnie Donegans «Have a Drink on Me» (som «Have a Whiff On Me») og den gamle Elvis Presley-sangen, «Milk Cow Blues».

## Norsk versjon
Jan Swensson har skrevet en norsk tekst. Den norske tittelen er «Anne Britt».

### Innspilling
*Dei Nye Kapellanane. Utgitt på CD-singlen Tylden & co GTAS&nbsp;75 i 1999.

## Listeplassering
«Lady Rose» begynte på den britiske singlelisten som # 30 i mai 1971, nådde femteplassen i juni og forlot til slutt listen i august 1971.

## Referanser
Stalachtis

***Stalachtis*** er en slekt av dagsommerfugler som tilhører familien Riodinidae.
## Utseende
Middelsstore (vingespenn 50-60 millimeter) sommerfugler, store til Riodinidae å være. Artene etterligner giftige pasjonsblomstsommerfugler (Heliconiini) eller Ithomiini og ligner mye mer på disse enn på andre Riodinidae. De har avrundede vinger, slank kropp og er tegnet i oransje, svart og hvitt.

## Levevis
Artene lever blant annet i krattskog (såkalt restinga). Larvene eter selskapelig av planter i slektene *Andira* (Fabaceae) og *Simaba* (Simaroubaceae). I motsetning til mange andre selskapelig-levende sommerfugl-larver går de ikke løs på hverandre om matkilden tar slutt, men utvikler seg i stedet til uvanlig små, voksne individer.
Den nyoppdagede arten *Stalachtis halloweeni* lever i lavvokst skog mellom 1100 og 1700 meter over havet på en tepui i Guyana.

## Utbredelse
Slekten er utbredt i den nordlige delen av Sør-Amerika, sør til Mato Grosso og Goiás.

## Systematisk inndeling

Slekten er det eneste medlemmet i stammen Stalachtini og har trolig ingen nære slektninger.

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien Riodinidae – ca. 1500 arter, noen ganger regnet til Lycaenidae
************** Underfamilien Riodininae 
*************** stammen Stalachtini 
**************** Slekten *Stalachtis* Hübner, 1818
***************** *[[Stalachtis calliope]]* (Linnaeus, 1758)
***************** *[[Stalachtis euterpe]]* (Linnaeus, 1758)
***************** *[[Stalachtis halloweeni]]* Hall, J, 2006
***************** *[[Stalachtis lineata]]* (Guérin-Méneville, 1844)
***************** *[[Stalachtis magdalena]]* Westwood, 1851
***************** *[[Stalachtis phaedusa]]* Hübner, 1818
***************** *[[Stalachtis phlegia]]* (Cramer, 1779)

## Kilder
* Brower, A.V.Z. (2011) *Stalachtis* på *Tree of life* http://tolweb.org/Stalachtis/
* Hall, J.P.W. (2006) A remarkable new riodinid species, *Stalachtis halloweeni* (Riodinidae: Stalachtini), from Mount Ayanganna, Guyana. Journal of the Lepidopterists' Society 60: 138-142.
* Markku Savela's Lepidoptera and some other life forms: Sjekkliste over artene. Hentet 7.2. 2012

## Eksterne lenker
*
Grønlands rettsvesen

**Grønlands rettsvesen** skiller seg på flere måter markant fra rettsvesenet i andre land. På Grønland er kretsdommeren, meddommere og forsvarere lokale legfolk og ikke jurister. Først når en sak kommer for appellretten, Grønlands Landsret, opptrer juridisk utdannede anklagere, dommere og advokater. Rettsvesenet er dobbeltspråklig idet der tales og skrives både grønlandsk og dansk. Grønland har heller ikke et straffesystem slik man kjenner fra vestlige land. Dommeren i en kriminalsak har et bredt utvalg av tiltak å velge mellom i en straffelov uten strafferammer. Anstaltene for domfelte er åpne, og de innsatte må – så vidt mulig – arbeide utenfor anstalten.

Siden rammene for det nåværende rettsvesenet ble utformet kort etter annen verdenskrig, har det grønlandske samfunnet gjennomgått en nærmest eksplosiv og ganske voldsom utvikling. Samfunnet er nå langt mere komplisert enn dengang, hvilket blant annet viser seg ved en stadig mere omfattende og komplisert lovgivning, som stiller økte krav til rettsvesenets faglige ekspertise. Samtidig er der skjedd en konsentrasjon av befolkningen i byene, og de gamle familiemønstre er endret samtidig med en intensiv næringsutvikling. Derfor var det en markant økning i den registrerte kriminaliteten frem til 1980-årene, hvoretter kriminaliteten generelt har vært fallende, dog således at grove voldshandlinger, sedelighetskriminalitet og drap er relativt hyppig forekommende forbrytelser.

Under hensyn til de endrede samfunnsforhold nedsatte den danske regjeringen og Grønlands hjemmestyre i 1994 Den Grønlandske Retsvæsenskommision. Hovedoppgaven for kommisjonen, som avleverte sin *Betænkning om Det grønlandske retsvæsen* ti år senere, var å foreta en grundig gjennomgang og en nyvurdering av hele det grønlandske rettsvesenet og på dette grunnlag å fremsette forslag til hvordan der kan skje en – eventuelt gjennomgripende – revisjon av rettsvesenet på Grønland.

Kommisjonens betenkning var per januar 2012 til behandling i det politiske system.

## Kilder
*''Betænkning det grønlandske retsvæsen'', Den Grønlandske Retsvæsenskommission, betænkning nr. 1442/2004 
*Grønlands Statistik: *Grønland 2005 (Statistisk Årbog)*
*«Betænkning om det grønlandske retsvæsen» , pressemelding fra Justitsministeriet, 12. august 2004
Forvaltningsfellesskapet Marienberg

**Forvaltningsfellesskapet Marienberg** er et tidligere forvaltningsfellesskap i Mittlerer Erzgebirgskreis og deretter Erzgebirgskreis i Direktionsbezirk Dresden i Sachsen. Forvaltningsfellesskapet ble opprettet den 1. januar 2000, og bestod opprinnelig av de tre kommunene Marienberg, Hirtstein og Pobershau. Forvaltningsfellesskapet hadde sitt sete i Marienberg.

Hirtstein ble innlemmet i Marienberg den 1. januar 2003, og det interkommunale samarbeidet fortsatte dermed mellom de to gjenværende kommunene Marienberg og Poberschau. Fra 2000 til 2002 hadde byen Marienberg 4 seter, Hirtstein 3 seter og Poberschau 3 seter i fellesskapskomitéen.

Sammen med innlemmelsen av Pobershau i Marienberg den 1. januar 2012, opphørte forvaltningsfellesskapet å eksistere.
Urban exploration

**Urban utforskning** (engelsk: **urban exploration**; ofte forkortet **urbex** eller **UE**) er utforskning og fotografering av menneskeskapte ting som er blitt forlatt. Hovedformålet bak UE er å ta bilder og dokumentere steder vanlige mennesker sjeldent får se eller oppleve, disse bildene blir ofte delt på blogger eller nettforum. Grunnregelen i UE er: "Take Only Photographs, Leave Nothing but Footprints", på denne måten kan andre fotografer oppleve stedet på samme måte som en selv har gjort.

Vanlige UE-mål er forlatte bygninger, spesielt sykehus, asyl eller liknende steder med en spennende historie. I Norge er nedlagte Lier sykehus et populært mål.Andre populære mål er kloakkanlegg, katakomber, bunkere, Undergrunnsbane og liknende. 

## Farer og lovlighet
Ved å bevege seg på falleferdige forlatte områder kan en sette seg selv i fare. En kan gå gjennom gulvet, få fallende objekter på seg osv. Likende farer er knyttet til andre steder som kloakkanlegg da en kan bli utsatt for gasser. UE er juridisk omstridt, og folk har blitt anmeldt for innbrudd.

## Referanser

## Eksterne lenker
* 
*Teaser for UE-filmen Oslo Underground Besøkt 8. februar 2012
*Norges første Urban exploration forum  Besøkt 8. februar 2012 (nå flyttet til urbex.no)
*Norges første portal for Urban Explorers i Norge og Internasjonalt Besøkt 8. august 2013
* En norsk blogger som driver med urban utforskning .
Birkedal

**Birkedal** er et etternavn, men kan ha flere betydninger. I Norge er det ifølge Statistisk sentralbyrå i underkant av 300 mennesker med Birkedal som etternavn.

## Personer
*Trond Birkedal, tidligere politiker (Frp) fra Rogaland
*Vilhelm Birkedal, dansk prest og salmedikter
*Arnt Birkedal, norsk forfatter
*Mariann Birkedal, norsk modell

## Annet
*Birkedal Hartmann, et fransk cognachus
Slevik batteri

**Slevik batteri** (1808–15) var en befestning ved Slevik i Onsøy, opprettet i 1808 under Napoleonskrigen for å sikre den norske skjærgårdsflåten mot angrep. Batteriet skulle hindre landgang i Slevikbukta, som var en god ankerplass.

Slevik batteri var utstyrt med omkring tretten kanoner fra Moss Jernverk. Andre bygninger var hus for proviant, ammunisjon, kjøkken, materialer, bryggeri og vaktene. 

Planleggingen var ved generalmajor Hans Christopher Gedde, mens infanteriløytnant Hans Johan Julius Lemvig (1788–?) og hans assistent månedsløytnant Mathias Hjorth (1783–1850) stod for den daglige ledelse.

Under krigen med Sverige 1814 måtte norske styrker evakueres til batteriet i starten av august. Alle flyktet fra batteriet den 4. august, og det ble snart etter besatt av svenskene. Batteriet ble beordret nedlagt som formelt festningsverk den 25. juli 1815, men ble ikke solgt før i 1903 til private gjennom en offentlig auksjon.  Eiendommen ble solgt til familien Sønnichsen som brukte den til sommersted frem til 1927, da de solgte den videre til familien Juul, som i 1930 solgte til familien Strand.

Fra 1930-tallet har det vært i samme private eiers eie. Onsøy kommune overtok brygge og badeplass i 1951. Kanoner står fortsatt her (2015).  Ved privatsalget av den 57 mål store eiendom her i 2016, forsøkte kommune og fylkeskommune å kjøpe, for å utvide offentlig friareal. Men, eiendommen 64/20 ble i stedet solgt for 48 millioner kroner til Jacob B. Stolt-Nielsen (født 1963) i skipsrederiet Stolt-Nielsen, som fra før av har landsted 66/4 i Slevikkilen.

## Referanser

## Litteratur
* 
* Slevig batteri i Nordisk Familjbok, 1917
* *Festningsbyen Fredrikstad*, 1996
* Forsberg, Turi: «Fra Borgåsen til Torgauten fort» i *Varden* 1997 s. 3-4. ISSN 0800-3866

## Eksterne lenker
*
Elverum Idrettslag

**Elverum Idrettslag** (stiftet 1892) er et norsk allianseidrettslag fra Elverum i Innlandet. Laget har nå grupper for fotball, håndball, hopp, turn og svømming.

## Håndball

## Fotball

## Kjente utøvere
;Skihopping
* Hein Arne Mathisen
;Friidrett
* Bjørn Gundersen – høydehopper

## Referanser


## Eksterne lenker
*
Vangen (etternavn)

**Vangen** er et norsk etternavn. I Norge er det ifølge Statistisk sentralbyrå 1 334 personer med Vangen som etternavn. Det kan også skrives **Wangen** hvilket 881 personer har som etternavn i Norge.

## Se også
*Wang (norsk etternavn)
*Vangen
*Vang
Calydna

***Calydna*** er en slekt av dagsommerfugler som tilhører familien Riodinidae.

## Utseende
Forholdsvis små (vingespenn 24-36 millimeter), kraftige, mørke sommerfugler. Oversiden er svartbrun eller svart, enten med noen få store eller tallrike små, hvite flekker. Bakkanten av bakvingen er ofte blågrønt metallisk skinnende. Undersiden er brunspraglete.
## Levevis
Larvene lever på busker og trær i familien Olacaceae.

## Utbredelse
Slekten er utbredt i Mellom- og Sør-Amerika, fra Mexico i nord til det sørlige Brasil i sør, med de fleste artene i det nordlige Sør-Amerika.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien Riodinidae – ca. 1500 arter, noen ganger regnet til Lycaenidae
************** Underfamilien Riodininae 
*************** Slekten ***Calydna*** Doubleday, 1847
**************** *[[Calydna cabira]]* Hewitson, 1854
**************** *[[Calydna caieta]]* Hewitson, 1854
**************** *[[Calydna calamisa]]* Hewitson, 1854
**************** *[[Calydna candace]]* Hewitson, 1859
**************** *[[Calydna carneia]]* Hewitson, 1859
**************** *[[Calydna catana]]* Hewitson, 1859
**************** *[[Calydna cea]]* Hewitson, 1859
**************** *[[Calydna charila]]* Hewitson, 1854
**************** *[[Calydna fissilisima]]* Hall, J, 2002
**************** *[[Calydna hiria]]* (Godart, 1824)
**************** *[[Calydna jeannea]]* Hall, J, 2002
**************** *[[Calydna lusca]]* (Geyer, 1835)
**************** *[[Calydna micra]]* Bates, H, 1868
**************** *[[Calydna nicolayi]]* Hall, J, 2002
**************** *[[Calydna pichita]]* Hall, J & Lamas, 2004
**************** *[[Calydna stolata]]* Brévignon, 1998
**************** *[[Calydna sturnula]]* (Geyer, 1837)
**************** *[[Calydna thersander]]* (Stoll, 1780)
**************** *[[Calydna venusta]]* Godman & Salvin, 1886

## Kilder
* Brower, A.V.Z. (2011) *Calydna* på *Tree of life* http://tolweb.org/Calydna/
* Hall, J.P.W., D.J. Harvey & D.H. Janzen (2004) Life history of *Calydna sturnula* with a review of larvae and pupae balloon setae in the Riodinidae (Lepidoptera). Annals of the Entomological Society of America 97: 310-321. http://entomology.si.edu/StaffPages/Harvey/2004HHJ_LH.pdf
* Markku Savela's Lepidoptera and some other life forms: Sjekkliste over artene. Hentet 7.2. 2012

## Eksterne lenker
* 
* Butterflies of America – *Calydna sturnula* http://butterfliesofamerica.com/calydna_sturnula.htm
Adam Schjølberg

**Adam Andreas Bredesen Schjølberg** (født 1982) er en norsk TV-personlighet og stand-up-komiker. 

Schjølberg er født i Bodø. Familien flyttet til Sandefjord da han var syv år. 

I 2004 medvirket han som frisør i *[[Homsepatruljen]]* på TV 3, fra 2014 deltok han i flere sesonger av NRK-programmet *[[Sofa (TV-serie)|Sofa]]* sammen med humormakkeren Tore Petterson. De to har også vært å høre som faste vikarer i radioprogrammet *Tidenes Morgen* på NRK P13, og med fast lørdaginnslag på NRK P1 i programmet *Fritimen (Cocktail)*. De har også gjestet programmer som *[[Beat for beat|Beat For Beat]]*, *[[Kvelden før kvelden|Kvelden Før Kvelden]]*, *[[På hjul med Dag Otto|På Tur Med Dag Otto]]*, *[[Fingrene av fatet]]*, *[[Huskestue]]* og Melodi Grand Prix. I 2015 var komikerduoen å finne i oppsetningen JuleLatter med kollegaer Christer Torjusen og Bjørn Henning Ødegård. Forestillingen solgte nærmere 11000 billetter og fikk terningkast 5 i *Dagbladet*.

Schjølberg har også dukket opp som skuespiller i NRK Super på programmer som *Boxer*, *Alle Sammen Sammen* og *Superkrimmen*. 

I 2017 var han deltaker i *[[71° nord – Norges tøffeste kjendis]]* og i 2020 i talentprogrammet *[[Maestro (TV-program)|Maestro]]*. I 2026 deltar han i *[[Kompani Lauritzen]]*.

Schjølberg var medlem av Mannsutvalget, som ble oppnevnt 26. august 2022 for å «utrede likestillingsutfordringer menn møter og som bidrar til utenforskap og er til hinder for et likestilt samfunn.» Utvalgets rapport ble overlevert 24. april 2024.

## Referanser


## Eksterne lenker
*
Klaus Wedemeier

**Klaus Wedemeier** (født 12. januar 1944 i Hof an der Saale) er en tysk politiker for SPD. Han var fra 1985 til 1995 borgermester og senatspresident i Bremen.  Wedermeier var fra 1. november 1993 til 31. oktober 1994 president i Forbundsrådet.
## Referanser
Allround-NM på skøyter 1977 for damer

**Allround-NM på skøyter 1977 for damer** ble avholdt 15. og 16. januar 1977 på Fylkesidrettsplassen, Elverum.Teknisk arrangør var Elverum Idrettslag. Det ble også arrangert Junior-NM for damer samtidig.

Norgesmestere ble Lisbeth Korsmo, Oslo IL for senior damer og Bjørg Eva Jensen, IF Fram for junior damer. Begge ble mestere ved den daværende regel om at man hadde vunnet mer enn halvparten av distansene, de hadde forøvrig også lavest poengsum som var neste kriterium for å kåre en mester.

## Sammenlagt senior

:* = vinner på grunn av minst tre distanseseire.

## Sammenlagt junior

:* = vinner på grunn av minst tre distanseseire.

## Kilder
* 
* 
* 
* 

## Eksterne lenker
* 
*
Aleksander With (album)

***Aleksander With*** er et album av Aleksander Denstad With. Albumet ble utgitt i 2012 og er tredje i rekken. Albumet er produsert av Bernt Rune Stray i Whiteroom Studio i Asker- Det inneholder singlene *«Pictures»*, *«Satellites»* og *«Once»*. 

## Sporliste
#«When You Gonna Tell» (3:02)  	
#«Unstoppable» (3:45) 	 
#«Once» (3:36) 	 
#«Satellites» (4:04) 	 
#«City Lights» (3:48) 	 
#«On the Prowl» (3:40) 	 
#«Pictures» (3:31) 	
#«Nightrun» (3:03) 	 
#«Ok» (3:33) 	 
#«Faces» (4:11)

## Eksterne lenker
*
Berlinische Galerie

**Berlinische Galerie** er delstatsmuseet for moderne kunst, fotografi og arkitektur i den tyske delstaten og nasjonale hovedstad Berlin. Museet finnes fra 2004 i Alte Jacobsstrasse i Kreuzberg, ikke langt fra Det jødiske museet.
## Samlingen
Den faste og de skiftende utstillingene vises i to etasjer. De eldste verkene er fra 1870. Av den bildende kunst finnes verker fra 
Berliner Secession (Max Liebermann, Lovis Corinth, Franz Skarbina og Hans Baluschek), Neue Sachlichkeit og ekspresjonismen (Otto Dix, George Grosz, Hannah Höch), til malerier av Georg Baselitz, og verker av  Wolf Vostell, Ursula Sax og *[[Junge Wilde]]* (maleri fra de sene 1970- og tidlige 1980-tall) og installasjoner. Til dette kommer en stor grafisk samling (ca. 15.000 arbeider), fotografier og arkitekturmodeller.


Fil:Franz Skarbina Dame Seebad 1883.jpg|Franz Skarbina: *Dame auf der Wandelbahn eines Seebads*, 1883
Fil:Lovis Corinth Porträt des Malers Fritz Rumpf 1901.jpg|Lovis Corinth: *Porträt des Malers Fritz Rumpf*, 1901
Fil:Wilhelm Gallhof Die Versuchung des Ritters vor 1910.jpg|Wilhelm Gallhof: *Die Versuchung des Ritters*, vor 1910
Fil:Hans Baluschek Bahnhofshalle.jpg|Hans Baluschek: *Bahnhofshalle*, 1929


## Referanser


## Eksterne lenker
*
Arkitekturåret 2012

**Arkitekturåret 2012** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 2012.

## Bygninger
*
## Hendelser
*
## Priser
* AIA-gullmedaljen &ndash; Steven Holl
* C.F. Hansen-medaljen &ndash; Jan Søndergaard
* Eckersbergmedaljen &ndash; Marianne Levinsen
* Murverksprisen &ndash; Bengt Espen Knutsen for Villa Grimnes
* Betongtavlen &ndash; Reiulf Ramstad Arkitekter
* Byggeskikkprisen &ndash;
* Alvar Aalto-medaljen &ndash; Paulo David, Portugal
* Arnstein Arneberg pris &ndash; interiør, Infotjenester, tegnet av Hille Melbye Arkitekter
* Architecture Firm Award &ndash; Ikke utdelt
* Den europeiske unions pris for samtidsarkitektur &ndash;
* Grand prix de l'urbanisme &ndash;
* Grosch-medaljen &ndash; Craig Dykers og Kjetil Trædal Thorsen, Snøhetta
* Houens fonds diplom &ndash; Jensen & Skodvin, Bård Helland, Space Group, Steven Holl Architects og LY arkitekter og Snøhetta 
* Kasper Salin-prisen &ndash; Carmen Izquierdo Arkitektkontor ved Carmen Izquierdo
* Norsk Stålkonstruksjonspris &ndash;
* Oslo kommunes pris for god byarkitektur &ndash; Parkveien 5b/c - leilighetsbygg
* Pritzker Architecture Prize &ndash;
* Prix de Rome &ndash;
* Progressive Architecture Award &ndash;
* RAIA Gold Medal &ndash; 
* Royal Gold Medal &ndash; Herman Hertzberger
* Sundts premie &ndash; Ikke utdelt
* Treprisen &ndash;
* Vincent Scully-prisen &ndash;

## Dødsfall
* 4. januar - Rod Robbie, kanadisk arkitekt (født 1928)
* 8. januar - John Madin, engelsk arkitekt (født 1924)

## Referanser